Vandag se kinders leef in ’n ander wêreld as die een waarin ons groot geword het. Met selfone en sosiale media lyk die natuur nie noodwendig vir hulle so aanloklik nie. Wanneer laas het jy werklik saam met jou kinders ’n avontuur aangepak of hulle van die bank afgekry?
Laat jou tiener ’n stokperdjie doen wat buite die skool opset is sodat nuwe ervarings en mense hul lewe sal verryk en hul uitkyk op die wêreld sal verbreed. Dit is dus die ideale verrykingsgeleentheid vir jou kind en ook ’n geleentheid om te ontspan en hulself beter te leer ken.
Gaan saam op ’n avontuur en wees ’n bok vir sports. Ry saam fiets, pak ’n staptoer aan of gaan klim ’n berg. Maak ’n doen-lysie waaraan julle saam kan beplan en na uitsien. Beleef die avontuur en geniet mekaar se geselskap.
Die lewe van vandag is besig en raserig. Deur bewustelik te leef kan jou tiener ’n voller lewe hê. Bewustheid is so eenvoudig om belang te stel in dit wat in die hier en nou gebeur. Die natuur help jou om bewus te wees van jou liggaam, die sensasie wat jy ervaar en jou gedagtes en gemoedstoestand. ’n Kind wat met vrese grootword, is bang om nuwe dinge te probeer.
Om saam met jou tiener ’n avontuur aan te pak help om ’n hegter band tussen julle te vorm. Dit skep ook ’n gesonde omgewing om ’n voorbeeld te wees van hoe ’n mens uitdagings aanpak en oplos.